దాశరథి సాహితీ పురస్కారం

దాశరథి సాహితీ పురస్కారం తెలంగాణ రాష్ట్ర భాషా సాంస్కృతిక శాఖ ఆధ్వర్యంలో తెలంగాణ ప్రభుత్వం ప్రతీ సంవత్సరం దాశరథి కృష్ణమాచార్య (జూలై 22) జయంతి సందర్భంగా తెలంగాణ రాష్ట్రంలో సాహిత్యరంగంలో కృషిచేసినవారికి అందజేసే పురస్కారం.

thumb|2018 దాశరథి సాహితీ పురస్కార ప్రారంభోత్సవం
thumb|వఝల శివకుమార్ కి 2018 దాశరథి సాహితీ పురస్కారం అందజేత
thumb|right|సీఎం కెసీఆర్ చేతులమీదుగా 2020 దాశరథి పురస్కారం అందుకున్న తిరునగరి రామానుజయ్య
thumb|right|వేణు సంకోజుకు 2022 దాశరథి పురస్కారం అందజేత

 రూపకల్పన 
నా తెలంగాణ కోటి రతనాల వీణ అని చాటిన దాశరథి కృష్ణమాచార్య జన్మదిన వేడుకలను ప్రభుత్వం అధికారికంగా నిర్వహిస్తున్న సందర్భంలో, సాహిత్యరంగంలో కృషిచేసిన వారికి ఈ 
పురస్కారంను అందజేయడం జరుగుతుంది. పురస్కార కమిటీ ఎంపిక చేసిన అవార్డు గ్రహీతకు 1,01,116 రూపాయల నగదుతోపాటు దాశరథి స్మారక అవార్డును అందిస్తారు.

 2015 
2015 తొలి దాశరథి సాహితీ పురస్కారంను కవి ఆచార్య తిరుమల శ్రీనివాసాచార్య కి అందజేయడం జరిగింది. 2015 పురస్కార ఈ కమిటీ చైర్మన్‌గా తెలుగు విశ్వవిద్యాలయం ఉపకులపతి, సభ్యులుగా విశ్రాంత ఆచార్యులు ప్రొఫెసర్ రావికంటి వసునందన్, ప్రొఫెసర్ మసన చెన్నప్పలు, కన్వీనర్‌గా సాంస్కృతికశాఖ సంచాలకులు ఉన్నారు.

 2016 
2016 దాశరథి సాహితీ పురస్కారంను కవి జె.బాపురెడ్డికి అందజేయడం జరిగింది.

 2017 
2017 దాశరథి సాహితీ పురస్కారంను కవి ఆచార్య ఎన్.గోపి కి అందజేయడం జరిగింది.

 2018 
2018 దాశరథి సాహితీ పురస్కారంను కవి వఝల శివకుమార్ కి అందజేయడం జరిగింది.

 2019 
2019 దాశరథి సాహితీ పురస్కారంను కవి డా. కూరెళ్ల విఠలాచార్యకి అందజేయడం జరిగింది. ఈ కార్యక్రమంలో సాంస్కృతికశాఖ మంత్రి వి. శ్రీనివాస్‌ గౌడ్‌, హోంశాఖ మంత్రి మహ్మద్ మహమూద్ అలీ, ప్రభుత్వ సలహాదారు కె.వి. రమణాచారి, సాహిత్య అకాడమీ చైర్మన్ నందిని సిధారెడ్డి, బీసీ కమిషన్ చైర్మన్ బి.ఎస్.రాములు, సంగీత నాటక అకాడమి చైర్మన్ బాద్మి శివకుమార్, సాంస్కృతికశాఖ సంచాలకులు మామిడి హరికృష్ణ పాల్గొన్నారు.

 2020 
2020 దాశరథి సాహితీ పురస్కారంకు కవి డా. తిరునగరి రామానుజయ్య ఎంపికవ్వగా 2020, ఆగస్టు 15న ప్రగతి భవన్ లో సీఎం కల్వకుంట్ల చంద్రశేఖర్ రావు పురస్కారం అందజేశాడు.

2021
2021 దాశరథి సాహితీ పురస్కారంకు తెలుగు యూనివ‌ర్సిటీ మాజీ ఉప‌కుల‌ప‌తి, సాహితీవేత్త  డాక్ట‌ర్. ఎల్లూరి శివారెడ్డి ఎంపికయ్యాడు.ఆయన 2021, జూలై 22న హైదరాబాద్ రవీంద్రభారతి లో జరిగిన కార్యక్రమంలో అవార్డుతో పాటు 1,01,116 న‌గ‌దును సాంస్కృతిక శాఖ మంత్రి వి. శ్రీనివాస్‌ గౌడ్‌ చేతుల మీదుగా అందుకున్నాడు.

2022
2022 దాశరథి సాహితీ పురస్కారంకు సాహితీవేత్త వేణు సంకోజు ఎంపికయ్యాడు. ఆయన 2022, జూలై 22న హైదరాబాద్ రవీంద్రభారతిలో జరిగిన కార్యక్రమంలో అవార్డుతోపాటు 1,01,116 న‌గ‌దును సాంస్కృతిక శాఖ మంత్రి వి. శ్రీనివాస్‌ గౌడ్‌ చేతుల మీదుగా అందుకున్నాడు.
2023
2023 దాశరథి సాహితీ పురస్కారంకు సాహితీవేత్త అయాచితం నటేశ్వరశర్మ ఎంపికయ్యాడు. ఆయన 2023, జూలై 22న హైదరాబాద్ రవీంద్రభారతిలో జరిగిన కార్యక్రమంలో అవార్డుతోపాటు 1,01,116 న‌గ‌దును సాంస్కృతిక శాఖ మంత్రి వి. శ్రీనివాస్‌ గౌడ్‌ చేతుల మీదుగా అందుకున్నాడు.

 మూలాలు 

వర్గం:తెలంగాణ ప్రభుత్వం
వర్గం:పురస్కారాలు
వర్గం:తెలంగాణ భాషా సాంస్కృతిక శాఖ
వర్గం:తెలంగాణ రాష్ట్ర పురస్కారాలు